**Ag ithe agus ag ól**

**Bia blasta sa bhaile**

Tá do pháirtnéir chun cuairt a thabhairt ort sa bhaile agus tá sé ar intinn agat lón blasta a dhéanamh dó. Ach, cad iad na rudaí a itheann agus a ólann sé nó nach n-itheann agus nach n-ólann sé? Cuir ceisteanna air agus breac síos a fhreagraí sna spásanna cuí. Ansin, inis dó cad a dhéanfaidh tú don lón.

**Lón blasta**

**X**

tick

**……………………………………….….**MC900014896[1]**…………………………………………**

**Ag ithe agus ag ól**

**Bia blasta sa bhaile**

Tá do pháirtnéir chun cuairt a thabhairt ort sa bhaile agus tá sé ar intinn agat lón blasta a dhéanamh dó. Ach, cad iad na rudaí a itheann agus a ólann sé nó nach n-itheann agus nach n-ólann sé? Cuir ceisteanna air agus breac síos a fhreagraí sna spásanna cuí. Ansin, inis dó cad a dhéanfaidh tú don lón.

**Lón blasta**

**X**

tick

**Treoracha don mhúinteoir**

**Ag ithe agus ag ól Labhairt**

**Le múineadh**

A rá cad iad na cineálacha bia agus dí a itheann agus a ólann tú agus ceist a chur ar dhuine cad iad na cineálacha bia agus dí a itheann agus a ólann sé.

**Moltaí**

1. Múin don rang conas na cineálacha bia a itheann agus a ólann siad a rá.

* Scríobh an dá bhriathar *ól* agus *ith* ar an gclár. Iarr ar an rang iad a chur san Aimsir Láithreach. Le cúnamh an ranga scríobh an dá bhriathar san Aimsir Láithreach.
* Ansin, iarr orthu an fhoirm dhiúltach agus an fhoirm cheisteach a chruthú. Scríobh ar an gclár iad chomh maith.
* Oscail an sleamhnán **Bia agus Deoch** sa taispeántas **Gníomhaíochtaí Labhartha** nó cuir é ar an osteilgeoir arís agus dírigh aird na bhfoghlaimeoirí ar a gcóip féin.
* Abair leis an rang cad a itheann agus cad a ólann tú féin, mar shampla:

*Ithim feoil.*

*Ní ithim iasc.*

*Ithim arán agus im.*

*Ithim glasraí ach ní ithim torthaí.*

*Ólaim caife ach ní ólaim tae.*

*Ólaim beoir.*

*Ní ólaim fíon*.

* Déan na nathanna thuas (nó a leithéidí) a chleachtadh leis an rang go dtí go bhfuil siad compordach, muiníneach astu.

* Iarr ar dhaoine éagsúla sa rang cur síos a dhéanamh ar na rudaí a itheann/ólann siad agus na rudaí nach n-itheann agus nach n-ólann siad.

* Déan cleachtadh ar na ceisteanna agus ar na freagraí seo a leanas leis an rang:

*An itheann tú prátaí? Ithim./Ní ithim.*

*An ólann tú beoir?*

*Ólaim/ Ní ólaim.*

* Cuir na foghlaimeoirí ag obair i mbeirteanna, A agus B. Iarr orthu cleachtadh a dhéanamh ar na ceisteanna agus freagraí thuas i mbeirteanna, ag baint úsáide as na pictiúir ar bhileog **Bia agus Deoch.** Roghnaigh duine sa rang chun cabhrú leat léiriú conas tabhairt faoin gcomhrá:

Múinteoir/A: An itheann tú feoil?

Foghlaimeoir/B: Ithim. Cad fútsa?

Múinteoir/A: Ní ithim. An ólann tú fíon?

Foghlaimeoir/B: Ólaim. Agus tusa?

Múinteoir/A: Ólaim, cinnte.

* (Agus mar sin ar aghaidh...) Ba cheart dóibh róil a mhalartú**,** Duine B ag cur na ceiste ar dtús an babhta seo. Leanfaidh gach B ar aghaidh deiseal chun cleachtadh eile a dhéanamh leis an gcéad A eile.
* Roinn an rang i mbeirteanna. Tabhair cóip den bhileog **Ag ithe agus ag ól - Bia blasta sa bhaile** do gach foghlaimeoir.
* Mínigh na treoracha ag barr na bileoige dóibh. Tá Duine A chun lón blasta a ullmhú do Dhuine B ach níl sé ar an eolas faoi na rudaí a itheann agus a ólann Duine B. Cuirfidh Duine A ceisteanna ar Dhuine B mar shampla *an itheann tú feoil?* agus scríobhfaidh sé síos freagraí Dhuine B sna spásanna cuí. Ansin, cuirfidh Duine B ceisteanna ar Dhuine A faoi na rudaí a itheann agus a ólann sé, mar shampla: *an itheann tú feoil?* agus scríobhfaidh sé síos freagraí Dhuine A sna spásanna cuí. Nuair a bheidh an t-eolas bailithe ag an mbeirt acu inseoidh siad don duine eile cad a itheann siad don lón, mar shampla: *arán donn agus iasc le fíon*.
* Téigh timpeall an ranga fad is atá na foghlaimeoirí i mbun na gníomhaíochta. Éist go géar leo agus ceartaigh aon bhotúin a thugann tú faoi deara go háirithe ó thaobh foghraíochta agus struchtúir na teanga de.
* Ceartaigh an ghníomhaíocht trí iarraidh ar fhoghlaimeoirí difriúla a bplean don lón a léamh amach.

1. Cuir an cheist seo a leanas ar an rang:

*An itheann tú bradán?*

* Inis beagán faoin mbradán i gcultúr na hÉireann don rang. Is féidir an sleamhnán deireanach sa taispeántas **Gníomhaíochtaí Labhartha** abheith in airde agat le linn duit an scéal a insint. Tá bradán deataithe ar arán donn an-choitianta in Éirinn agus tá tionscal an bhradáin dheataithe ina thionscal tábhachtach. Is iasc ar leith é an bradán i scéalaíocht na hÉireann. Iasc draíochta, miotaseolaíochta atá ann a bhfuil gaois ag baint leis sna seanscéalta.
* Seo leagan amháin den scéal. Ní gá cloí leis an leagan seo: De réir na scéalta, d’ith bradán áirithe caora a thit isteach san abhainn ó chrann caorthainn draíochta agus is ar an mbealach sin a fuair an t-iasc a ghaois. Tugadh an t-ainm an Bradán Feasa (fios) air mar gheall air sin. Nuair a bhí Fionn mac Cumhaill ina ógánach, rug sé ar an mbradán feasa lá agus thosaigh sé á chócaireáil. Tháinig spuaic ar chraiceann an éisc agus chuir Fionn a ordóg air chun é a phléascadh. Bhí an t-iasc an-te, ar ndóigh, agus chuir Fionn a ordóg dhóite ina bhéal. Sin an chaoi a bhfuair Fionn mac Cumhaill bua na tairngreachta. Nuair a bhí eolas uaidh, ní raibh air ach a ordóg a chur ina bhéal faoina fhiacal feasa agus tháinig an t-eolas chuige. Bhí Fionn ina Thaoiseach ar na Fianna ina dhiaidh sin. D’fhéadfaí roinnt bradán ar arán donn a thabhairt isteach sa rang don sos. Iarr ar dhaoine eile sa rang insint faoi na comhábhair atá i mbéilí simplí traidisiúnta óna dtíortha féin. An bhfuil a leithéid de scéal ag aon fhoghlaimeoir? Déan iarracht comhrá a chruthú sa rang bunaithe ar an ábhar seo.

Moltar na gníomhaíochtaí seo a nascadh leis an mbileog **Liosta Siopadóireachta (Éisteacht)** nó an ghníomhaíocht **Bia an domhain** sna gníomhaíochtaí **An** **Banc Teanga.**